તાજેતરમાં જ ખત્મ થયેલી આઇપીએલ સીઝન દરમિયાન સટ્ટાબાજીના આરોપમાં એક બુકીની ધરપકડ બાદ મુંબઇની થાણે પોલીસ દ્વારા ફિલ્મ અભિનેતા અરબાઝ ખાનને સમન મોકલવામાં આવ્યું છે. પોલીસે બાંદ્રામાં આવેલા અરબાઝના ઘરે શુક્રવારે સવારે સમન મોકલીને પૂછતાછ માટે ઉપસ્થિત રહેવા જણાવ્યું છે. શરૂઆતની તપાસમાં પોલીસને જાણવા મળ્યું છે કે અરબાઝ ખાન સટ્ટાબાજ સોનૂ જાલાન ઉર્ફ સોનૂ મલાડના સટ્ટાબાજી રૈકેટના સંપર્કમાં હતો. જણાવી દઇએ કે અરબાઝ ખાન મશહૂર અભિનેતા સલમાન ખાનનો ભાઇ છે.